ร้านอยู่ในบริเวณเดียวกับร้านเพลินเลย ถ้าขับรถมาก็สะดวกมีที่จอด บรรยากาศในร้านก็เงียบๆสบายๆ มีปลั๊ก เหมาะกับอ่านหนังสือหรือทำงาน (แต่ไม่มี wifiนะ) 

ตัวที่เล็งไว้ว่าจะไปกินคือ pot pie แกงกะหรี่ที่เคยออกทีวี ลองแล้วก็อร่อยลงตัวดี แป้งพายกรอบๆหอมเนยกับแกงกะหรี่เนื้อเข้มข้น อันใหญ่กว่าที่คิด แทบจะกินเป็นข้าวกลางวันได้

ตอนแรกว่าจะแค่ไปกินเครื่องดื่มกับขนมเบาๆแต่เห็นมีเมนูใหม่ด้วยเลยลองซักหน่อย เป็นพายที่อยู่ในกระทะ (pan pie) มีให้เลือกหลายหน้าทั้งคาวหวาน ตอนเราไปลองเป็นหน้า smoked salmon + cream cheese เราชอบกินแป้งพายอยู่แล้วก็ชอบเลยแหละ ลงตัวดีจานนี้ กับอีกหน้าเป็นพาร์ม่าแฮม baby rocket มะเขือเทศ และชีสเบาๆ ก็จะคล้ายๆพิซซ่าไปเลย

ของหวานที่ลองคือ pan pie ผลไม้และไอศครีม กินเกือบหมดถึงได้รู้ว่ามีคัสตาร์ดพุดดิ้งอยู่ใต้ไอศครีมด้วย ก็โอเคแต่ตักกินยากหน่อย ข้อเสียอีกอย่างคือใช้เวลาอบพายค่อนข้างนาน ประมาณ 15-20 นาที

พวกเครื่องดื่มปั่นก็ไม่หวานเกินไป ลองสั่งชาอู่หลงมากินก็แก้เลี่ยนได้ดี ไปกินกันสามคนเท่าที่สั่งคืออิ่มจุก นอกจากพายแล้วก็มีขนมหวาน เค้กชนิดต่างๆเลือกได้ตามตู้ เครื่องดื่มก็ชา กาแฟ เครื่องดื่มปั่นทั่วไป 